

**ZAPISNIK SA 30. REDOVNE SKUPŠTINE**

**HRVATSKOG MOTOCIKLISTIČKOG SAVEZA**

Redovna Skupština HMS-a održana je u četvrtak 12.03.2020. godine u prostorijama Hrvatskog olimpijskog odbora (HOO), Trg Krešimira Ćosića 11, soba 48/II, s početkom u 1700 sati.

Prisutni delegati slijedećih članica s pravom glasa :

1. BMW MK ZAGREB – zastupnik Stjepko Varga
2. MK CLASSIC RACING – zastupnik Igor Bošković
3. MK DOCDYNO – zastupnik opunomoćenik Sanjin Rajak
4. MS GRADA ZAGREBA – zastupnik Mladen Weingartner
5. MK IRON GHOSTS – zastupnik Ilija Sadrić
6. MCK JASKA – zastupnik Mladen Čop
7. MK KRAŠIĆ – zastupnik Josip Rajaković
8. MK KRIŽEVCI – zastupnik Dragutin Srečec
9. MK KVARNER – zastupnik opunomoćenik Robert Žiković
10. MK METALNI RACING TEAM – zastupnik Marko Horvat
11. MOTO SUCI PGŽ – zastupnik Ivo Pogorilić
12. MK OROSLAVJE – zastupnik Vladimir Pavlina
13. ŠK 1. HMK ZAGREB – zastupnik Miro Papec
14. MCK PETRINJA – zastupnik Nenad Rak
15. MK POŽEGA PROMET – zastupnik Zlatko Jaroš
16. SMK SAVSKI MAROF – zastupnik opunomoćenik Zoran Mioč
17. MCK TRP Marović – zastupnik opunomoćenik Danica Marović
18. MŠD ZABOK, zastupnik Srećko Margetić
19. MZ ZAGREBAČKE ŽUPANIJE, zastupnik opunomoćenik Drago Marović
20. PREDSJEDNIK HMS-a – zastupnik Stjepan Peršin
21. KOMISIJA SPORTAŠA – zastupnik Igor Klarić

Poslani pozivi – **NISU** se odazvali zastupnici redovnih članica:

1. MK Azalea, Zadar
2. MK Bedekovčina, zastupnik Marinko Hranić
3. MK Bedenica, Bedenica
4. MK Bjelovar, zastupnik Damir Cvjetičanin
5. MK Blatnjavi – Muddy, Zagreb
6. EMK Buzet, Buzet
7. MKK Calderiva, Vodnjan
8. MCK Cetina, Grab
9. MK Gajs Tim, Zagreb
10. MK Gear, Tar, zastupnik Ivan Barbić
11. MK Karas Team, zastupnik Antun Karas
12. SMK Karlovac, Karlovac
13. MZ Karlovačke županije, Karlovac
14. MCK Kvarner, Matulji
15. MK Matulji Racing, Matulji, zastupnik Dean Grbac
16. SK Milenium, Goričan, zastupnik Zvonimir Pavlic
17. MK MX Ribnik, Ribnik
18. MCK Nova Rača, Nova Rača
19. MK Pakrac – Lipik, zastupnica Nevia Straga
20. MCK 97, zastupnik Miljenko Pernara
21. Dario Horvat, zastupnik predstavnik Komisije sportaša

Poslani pozivi redovnim članicama koje NISU platile godišnju članarinu do zadnjeg dana mjeseca veljače (čl. 24. Statuta):

1. OTMK Karlovac , Karlovac, zastupnik Vilibor Briščik
2. MCK Gornja Petrička, Gornja Petrička, zastupnik Vlado Mrazović

Poslani pozivi privremenim članicama – odazvali se:

1. MK PODSUSED, Zagreb, zastupnik Zdravko Pirc

Poslani pozivi privremenim članicama – NISU se odazvali:

1. MUB PK Team, Breznički Hum
2. Moto i off road klub Sv. I. Zelina
3. MK MX Šipek, Zabok, zastupnik Nenad Šipek
4. SMK Nova Gradiška, Nova Gradiška
5. AMK Bilogora, Bjelovar
6. EK Malino, Oriovac
7. MK Kelava 97, Zagreb, zastupnik Mato Kelava
8. HMK Otočac, Otočac, zastupnik Ivan Kotvica
9. URPMS Sokol, Požega, zastupnik Krešimir Pavelić
10. MS Osijek, Osijek
11. MCK Zagreb, Zagreb
12. MK Arbanasi, Zadar
13. MS GRIP, Slavonski Brod
14. URPMS Big Bike Racing, Slavonski Brod

Poslan poziv novoj članici koja je aplicirala za članstvo:

1. MK Brod, Slavnoski Brod, zastupnik Miro Matković

Ostali nazočni Skupštini: Ivan Lafter, glavni tajnik, Renata Suchy, tajnica

Kako u zakazano vrijeme početka rada Skupštine nije bila prisutna natpolovična većina članova Skupštine, pričekalo se 30 minuta i nakon toga sjednica Skupštine je održana s početkom u 17.30 sati obzirom da je bilo prisutno više od 1/3 članica s pravom glasa (čl. 31. Statuta).

Skupštinu je potom, nakon intoniranja himne i minute šutnje otvorio predsjednik HMS-a gospodin Stjepan Peršin, koji je pozdravio sve prisutne , zaželio dobrodošlicu i zahvalio na dolasku.

Gospodin Peršin je pročitao i predložio slijedeći :

**Dnevni red:**

1. Otvaranje Skupštine
2. Izbor članova Komisije za verifikaciju (3 člana), zapisničara i ovjerovitelja zapisnika (2 člana)
3. Izvješće Komisije za verifikaciju
4. Verifikacija zapisnika s redovne programske Skupštine održane 14.12.2019.
5. Prijem u članstvo i prestanak članstva u HMS-a
6. Izvješća
   1. o radu Skupštine i njenih tijela
   2. o radu Odbora za sport
   3. o radu Odbora za motociklizam
   4. o prihodima i rashodima – izvršenju financijskog plana HMS-a za 2019.
7. Izvješće Nadzornog odbora za 2019. godinu
8. Izvješće Suda časti za 2019. godinu
9. Rasprava po izvješćima
10. Pitanja i prijedlozi

**Ad.1. Otvaranje Skupštine**

Skupštinu je otvorio predsjednik gosp. Stjepan Peršin, te dao na glasovanje predloženi dnevni red. **Predloženi dnevni red je jednoglasno usvojen.**

**Ad. 2. Izbor Komisije za verifikaciju (3 člana), zapisničara i ovjerovitelja (2 člana)**

Na prijedlog gospodina predsjednika jednoglasno su prihvaćeni prijedlozi:

* 1. Verifikacijska komisija : Miro Papec, predsjednik , Renata Suchy i Zoran Mioč, članovi
  2. Zapisničar : Renata Suchy
  3. Dva ovjerovitelja zapisnika : Igor Klarić i Miro Papec

**Ad.3. Izvješće verifikacijske komisije**

Gosp. Papec je izvjestio da od ukupno 42 članova i članica HMS-a s pravom glasa na Skupštini je nazočno 19 članica s pravom glasa, plus predsjednik HMS-a i predstavnik Komisije sportaša, što ukupno čini 21 glas. Od toga za 5 redovnih članica prisutni su opunomoćenici, a za 14 članica prisutni su zastupnici. Kako je broj pristunih veći od 1/3, te je prošlo 30 minuta od kada je bila zakazana sjednica Skupštine, ista može donositi pravovaljane odluke.

Prisutan je jedan zastupnik privremene članice i 1 zastupnik članice koje aplicira za članstvo.

**Izvješće verifikacijske komisije jednoglasno je usvojeno.**

**Ad.4.** **Verifikacija zapisnika s redovne programske Skupštine održane 14.12.2019.**

Zapisnik sa redovne programske Skupštine održane 14.12.2019. jednoglasno je usvojen**.**

**Ad.5. Prijem u članstvo i prestanak članstva u HMS-u**

Gosp. Peršin je pozvao gosp. Laftera da izvjesti po ovoj točki. Gosp. Lafter je izvjestio da je Upravni odbor na današnjoj sjednici donio odluke da se predloži Skupštini da u privremeno članstvo HMS-a primi:

1. Moto klub BROD iz Slavonskog Broda

**Prijem MK Brod iz Slavonskog Broda u privremeno članstvo je jednoglasno usvojen.**

Predlaže se da su u redovno člastvo kao slijednik MK Classic Racing (isti naziv kluba) koji je brisan iz evidencije udruga RH primi:

1. CLASSIC RACING Moto klub iz Zagreba

**Prijem MK Classic Racing iz Zagreba u redovno članstvo (slijednik) je usvojen sa jednim glasom protiv s time da novi klub mora dostaviti ostatak potrebne dokumentacije.**

Upravni odbor je na današnjoj sjednici donio odluku da se predloži Skupštini prestanak članstva u HMS-u za:

* MK 2 GRADA VALPOVO – BELIŠĆE na vlastiti zahtjev

**Skupština je jednoglasno donijela odluku prestanka članstva MK 2 grada Valpovo – Belišće na vlastiti zahtjev kluba.**

Predstavnik MK Brod gosp. Matković, predstavnik MK Classic Racing gops. Bošković i prestavnik MK Podsused gosp. Pirc, koji nije bio nazočan na prethodnoj Skupštini kada su primljeni, predstavili su svoje klubove.

**Ad.6. Izvješća**

**6.1. o radu Skupštine i njenih tijela**

Gosp. Peršin je izvjestio da je 2019. godina bila aktivna i zanimjiva. Zahvalio se svima, posebno klubovima, roditeljima, donatorima, timovima, klubovima organizatorima proglašenja .

Pisano izvješće gosp. Peršina je u privitku ovom zapisniku i njegov je sastavni dio.

**6.2. o radu Odbora za sport**

Gosp. Papec je izvjestio da je njegovo izvješće u materijalima za Skupštinu u kojem su posebno dani statistički podaci iz kojih je vidljivo da discipline rastu. Problem je u ljudima koji se ne mogu ili ne žele uključit, ali često puta loše govore i/ili pišu o moto sportu. Možemo biti zadovljno sa prošlom sportskom sezonom, ali uvijek može bolje.

Pisano izvješće gosp. Papeca je u privitiku ovom zapisniku i njegov je sastavni dio.

**6.3. o radu Odbora za motociklizam**

Gosp. Klarić je izvjestio da je važno da bi motociklistički sport bio što popularaniji, mora postojati baza te da se na motocikliste treba gledati u pozitivnom aspektu. U sklopu navedenoga snimljena je u suradnji s HTV-om emisija, a potiče se i MUP da obrati pažnju na crne točke u prometu. Pozvao je da se svi uključe u HMS Touring kup.

Gosp. Varga je dodao da se ove godine održava jubilarni 75. FIM Rally u Italiji (početak 1936.) gdje se očekuje velik broj sudionika iz Hrvatske.

Pisano izvješće gosp. Klarića je u privitku ovom zapisniku i njegov je sastavni dio.

**6.4. o prihodima i rashodima – izvršenje plana za 2019.**

Gosp. Lafter je izvjestio da je ovo najvceći iznos dobiven do sada od HOO-a. Za organizacijeu FIM Europa kongresa dobili smo oko 274.000 kuna, utrošeno je oko 284.000 kuna, razliku daju HAK i TZGZ. Vodilo se računa koliko novaca stiže, toliko se troši. Napominje da bi bilo dobro naći sponzora kao što je nekad bila INA. No možda bi se tada klubovima uskratio dio novčanih sredstava. Nitko od članova UO, NO i Suda časti nije dobio nikakvu naknadu za rad. Naknada glavnom tajniku je netto 1.750 kuna mjesečno. Što se tiče DORH-a ostajemo kod naših zahtjeva.

Po tim izvješćima razvila se odmah rasprava.

Gosp. Marović je pitao što je s Alpe-Adrijom, da li će se voziti i druge discipline, MX i SX.

Gosp. Žiković je odgovorio da je poslan svim savezima upit u kojim disciplinama bi nastupali njihovi vozači i da imenuju članove Alpe-Adria komisija za koje su zainteresirani. U ovom trenutku teško je formirati kalendar, sportski direktor vodi komunikaciju.

Gosp. Lafter skreće pažnju da disciplina CMU ima promotora, nacionalni savezi boduju svoja prvenstava unutar Alpe-Adrije, u MX i drugim disciplinama je puno utrka i teško je naći termine u kalendaru.

Gosp. Barić postavlja pitanja o mjernim službama kojih nema dovoljno.

Gosp. Lafter odgovara da tu postoji problem, gosp. Nemčić radi za druge saveze. Javili su se neki novi, nastojat će se uspostaviti još 2 službe u dogovoru sa g. Grabarom i g. Nemčićem.

Gosp. Marović dodaje da je trebalo prije osigurati mjerne službe, a gosp. Lafter je zamolio da se jave oni koji nisu dogovorili mjerne službe.

Gosp. Mioč svraća pažnju da neki organiziratori neće moći organizirati natjecanja radi koronavirusa obzirom na mjere zaštite od epidemije, doći će do odgoda.

Gosp. Jaroš dodaje da osim što je HOO spomenut kao sponzor, trebalo je spomenuti i sve klubove, Savez drže klubovi, to je njegova zamjerka prema Upravnom odboru. Druga stvar, HOO daje manje sredstava vozačima, a utrke su se povećale.

Gosp. Lafter izvještava da HMS plaća članarinu FIM-u, članarina za upis u kalendare natjecanja EP i SP kao i međunarodne licence, klubovi organizatori uplaćuju HMS-u, a on ih proslijeđuje u FIM ili FIME kako je uobičajeno.

Gosp. Peršin dodaje da je rekao da su svi zaslužni.

Nakon rasprave pristupilo se glasovanju za sva izvješća po točki 6 dnevnog reda.

**Skupština je jednoglasno usvojila sva izvješća pod točkom 6 (od 6.1. do 6.4.) dnevnog reda Skupštine.**

**Ad.7. Izvješće NO za 2019. godinu**

Gosp. Srečec, predsjednik NO je izvjestio da je sve u priloženom izvješću i za sada ne bi imao više za dodati.

Gosp. Pavlina je molio pojašnjenje u svezi ne naplaćene članarine od ranije od 57.000 kuna, koji su to klubovi. Lani u Karlovcu bio je zatražio da uđe u zapisnik da mu tajništvo dostavi sve nepravilnosti, dvije godine već nije dobio odgovor, traži preslike viramana unatrag 3 godine. Isto tako traži da se ispita zašto je „stari“ klub Classic Racing brisan i uključen novi. Moli da se ispitaju obje navedene stvari i da do sljedeće skupštine dobije odgovore.

Gosp. Lafter pojašnjava da je to stanje dugova na 31.12.2019, te da je do sada već dosta toga uplaćeno, oko 28.000 kuna. Oni koji nisu uplatili godišnju članarinu do kraja veljače neće imati pravo glasa na izbornoj skupštini.

Gosp. Srečec je zamolio da se gosp. Pavlini dostavi odgovor.

**Skupština je jednoglasno usvojila izvjeće NO za 2019. godinu.**

**Ad.8. Izvješće Suda časti za 2019. godinu**

Sud časti nije imao potreba sastajati se tijekom 2019. godine.

**Ad.9. Rasprava po izvješćima**

Rasprave su se održale tijekom svake točke dnevnog reda, te je pod točkom 9. dnevnog reda nije bilo.

**Ad.10. Pitanja i prijedlozi**

Gosp. Mioč svraća pažnju na preporuke Središnjeg državnog stožera civilne zaštite vezano uz korona virus, bit će potrebno donjeti neke odluke, neki savezi već jesu.

Gosp. Žiković smatra da bi se trebao dati rok – datum do kada bi se odgodila sva natjecanja.

Gosp. Marović pita da li Savez ima službenu TV koja ga prati. Dodaje da Kreator TV snima što njima paše, smatra da bi Savez trebao financirati TV, da Skupština razmotri koliko se planira utrošiti za medije.

Gosp. Peršin odgovara da oni dobro surađuju sa lokalnim TV.

Gosp. Papec pita što je sa Sportskom TV i mišljenja je da se natjecanja trebaju do daljnjega obustaviti.

Gosp. Srečec i gosp. Pavlina se slažu s gosp. Papecom.

Gosp. Margetić potvrđuje da je Stožer objavio da se sve ukida do 31.03. i da nitko ne zna kako će se to dalje razvijati.

Gosp. Jaroš dodaje da je problem i u pripremi utrka.

Gosp. Varga, ne može se osigurati od više sile, osiguravatelji neće osiguravati.

Gosp. Peršin obavještava sve da će Savez kroz 10-ak dana dati obavijest da li će se utrke biti organizirane koje su u kalendaru natjcanja.

Jednoglasno je donesen zaključak da se zadužuje Upravni odbor da u roku od 10 dana vidi i objavi što će biti s kalendarom.

Skupština je završila s radom u 19.05 sati.

Zapisnik sastavila: Predsjednik HMS-a

Renata Suchy Stjepan Peršin, dipl. ing.

Ovjerovitelji zapisnika:

Miro Papec

Igor Klarić